נמל התעופה הבין-לאומי של לוס אנג'לס

נמל התעופה הבין-לאומי של לוס אנג'לס (קוד IATA:‏ LAX) הוא נמל התעופה הראשי של אזור לוס אנג'לס רבתי, המטרופולין השני בגודלו בארצות הברית. נמל התעופה ממוקם כ-26 קילומטרים ממרכז העיר לוס אנג'לס, בחלק הדרום-מערבי של העיר לוס אנג'לס. בשנת 2013 היה נמל התעופה הבין-לאומי של לוס אנג'לס נמל התעופה השישי בגודלו בעולם מבחינת תעבורת נוסעים, עם יותר מ-66 מיליון נוסעים אשר עברו בשעריו בשנה זו. == רקע כללי == נמל התעופה הבין-לאומי של לוס אנג'לס הוא שדה תעופה מהגדולים והעמוסים בעולם, עם תשעה טרמינלים שנבנו בתקופות שונות במגוון רחב של סגנונות אדריכליים. מספר טרמינלים שופצו לאחרונה ונראים מודרניים יחסית, בעוד שגילם של טרמינלים אחרים ניכר בבירור. == טרמינלים == שימו לב: טיסות בין-לאומיות רבות אינן יוצאות מטרמינל טום ברדלי הבין-לאומי. מסיבה זו, יש לבדוק היטב לפני הטיסה על מנת לדעת בוודאות מאיזה טרמינל יוצאת הטיסה שלכם! == טיסות == == מפה אינטראקטיבית == המספרים על גבי המפה שלהלן מסמנים בין היתר את המיקום של מוקדי העניין המצוינים לעיל. == תחבורה אל הנמל וממנו == הקפידו להגיע לנמל התעופה שעה וחצי-שעתיים לפני הטיסה בטיסות מקומיות או שעתיים וחצי-שלוש שעות לפני הטיסה בטיסות בין-לאומיות. החלק העליון של נמל התעופה משמש להורדת נוסעים (לטיסות יוצאות), ואילו החלק התחתון משמש לאיסוף נוסעים (מטיסות נכנסות). החלק התחתון מחולק לשני נתיבים: הנתיב החיצוני משמש מכוניות פרטיות, ואילו החלק הפנימי (שמופרד על ידי אי תנועה) משמש לרכבים מסחריים, שאטלים מסוגים שונים ומוניות). ביציאה מהטרמינל, אזורי האיסוף מחולקים לפי הצבעים הבאים (שמחולקים לפי אמצעי התחבורה השונים): כחול - שאטלים של חברות התעופה השונות. אדום - שאטלים לבתי מלון. כתום - ואנים לנסיעה משותפת. סגול - שאטלים לברות להשכרת מכוניות. ירוק - ואנים למרחקים גדולים ואוטובוסים של חברת FlyAway. צהוב - מוניות === בתחבורה ציבורית === התחבורה הציבורית אל הנמל וממנו אינה מהטובות. נמל התעופה ממוקם במרחק 26 קילומטרים ממרכז העיר לוס אנג'לס, ונמל התעופה אינו מחובר לרשת המטרו של העיר. השירות הישיר ביותר למרכז העיר הוא באוטובוסים של FlyAway שמציעים נסיעה למרכז העיר של לוס אנג'לס, סנטה מוניקה או הוליווד בעלות 8 דולרים. === במכונית === מרבית התנועה הנכנסת לנמל התעופה מגיעה מכיוון מערב, מרחוב Century Boulevard. נמל התעופה מפעיל חניון עם אפשרות שהיה לטווח ארוך. החניון ממוקם מחוץ לנמל התעופה ונגיש באמצעות שירות הסעות אוטובוס. מבני החנייה המרכזיים של נמל התעופה (Central Terminal Area Parking Structures) - אפשרות זו שימושית במיוחד עבור אנשים שמגיעים לנמל התעופה רק על מנת לאסוף נוסעים, או רק על מנת להביא לנמל התעופה נוסעים. במבני החנייה הללו, אשר ממוקמים במרכז נמל התעופה, ישנם בסביבות 8,000 מקומות חנייה. עלות החנייה עבור השעה הראשונה היא 3 דולרים, ו-2 דולרים עבור כל חצ שעה לאחר מכן, או לחלופין, 30 דולרים לכל 24 שעות. חנייה מוזלת באזור החנייה (Economy Parking - Lot C) - ישנם מקומות חנייה רבים במיוחד, באזור שאיננו מקורה (נמצא בכתובת 96th Street and Sepulveda Boulevard) הממוקם בפאתי נמל התעופה. ישנם הסעות אוטובוס הפועלות באופן תדיר בין נמל התעופה לאזור חנייה זה. עלות החנייה בחניונים הללו היא 4 דולרים לשעה, או לחלופין, 12 דולרים ליום. ==== השכרת רכב ==== מומלץ במיוחד להשכיר רכב לכל מי שמתכוון לשהות באזור דרום קליפורניה במשך תקופת זמן ממושכת. ישנן בסביבות 10 חברות השכרת רכב שונות הפועלות בנמל התעופה. לחברות השכרת הרכב יש דוכנים בכל הטרמינלים של נמל התעופה והם מפעילים הסעות אוטובוס משלהן אשר מביאים את לקוחותיהם למיקום בנמל התעופה בו נמצאים כלי הרכב אותם הם משכירים. אם אתם מעוניינים להשוות מחירים בין חברות השכרת הרכב השונות בנמל התעופה תצטרכו לעשות זאת מבעוד מועד (תוכלו להשתמש בחיבור האינטרנט האלחוטי שזמין בנמל התעופה לשם כך). נקודות איסוף של רוב חברות השכרת הרכב הן על שדרות תעופה צפונית של שדרות המאה. הסעות באוטובוסים זמינות ממסופי נמל התעופה (כ -10 דקות נסיעה). === במונית === נסיעת מונית למרכז העיר תיקח חצי שעה ותעלה 45$ כשהתנועה זורמת. קחו בחשבון שבשעות העומס זמן הנסיעה עלול להתארך הרבה יותר, והמחיר יעלה ככל שהנסיעה תיקח יותר זמן. == תחבורה בנמל התעופה == ישנם הסעות אוטובוס חינמיים הפועלים בין הטרמינלים של נמל התעופה. האוטובוסים של קו A נוסעים במסלול לולאה סביב כל הטרמינלים של נמל התעופה. אוטובוסים אלו עוצרים בתחנות בהם מופיע השילוט "LAX Shuttle and Shuttle Connections". לחלופין תוכלו גם ללכת מהטרמינל שבו אתם נמצאם לטרמינל הסמוך על מדרכות המחברות את כל הטרמינלים. מרחק ההליכה בין כל שתי טרמינלים סמוכים הוא כ-10 דקות (למעט מרחק ההליכה בין טרמינל 1 ל-8). הליכה מטרמינל מסוים לטרמינל הנמצא בסמוך אליו תהיה כמעט תמיד מהירה יותר מאשר נסיעה בהסעות האוטובוסים החינמיים של נמל התעופה. == דברים שניתן לעשות בעת המתנה בין טיסות == == קניות == == אוכל ושתייה == == לינה == לאורך רחוב West Century Boulevard אשר נמצא בפאתי נמל התעופה ישנם מספר בתי מלון. בנוסף תוכלו למצוא גם בתי מלון רבים דרומית לנמל התעופה - בערים הסמוכות אל סגונדו ואינגלווד. == חשוב לדעת == === נגישות תקשורתית === במבני הטרמינלים של נמל התעופה תוכלו להתחבר עם המחשב הנייד, הטאבלט, או הטלפון החכם שברשותכם לאינטרנט דרך רשת WiFi אלחוטית. השם של רשת האינטרנט האחלוטית של נמל התעופה הוא LAX-WiFi. תוכלו לבחור בין מהירות גלישה איטית יותר (אך אשר זמינה בחינם) לבין מהירות גלישה מהיר יותר (4.95 דולרים שעה או 7.95 דולרים ליום). == יעדים סמוכים בולטים == ווסטצ'סטר - שכונה של לוס אנג'לס הנמצאת צפונית לנמל התעופה. השכונה מכילה את בתי המלון הקרובים ביותר לנמל התעופה. מנהטן ביץ' - עיר חוף קטנה עם אוכלוסייה אמידה. מנהטן ביץ' ממוקמת בחלק הדרום מערבי של מחוז לוס אנג'לס אשר נמצאת במרחק נסיעה קצרה מנמל התעופה (אם לא תיסעו לשם בשעות העומס). == ראו גם ==